Goco sąsiauris
Goco sąsiauris – trumpas Viduržemio jūros ruožas, skiriantis Goco salą nuo šiaurinio Maltos salos pakraščio. Sąsiaurio ilgis apie 7 km, plotis varijuoja nuo 6,7 km plačiausioje vietoje iki 4,5 km šiauriniame pakrašty. Sąsiaurio viduryje išsidėsčiusios dvi salos – Kominas (gyvenama) ir Kominotas. Sąsiauris tarnauja kaip jūrų kelių jungtis tarp abiejų salų. Iš Mdžaro krantinės ir Čirkevos uostų visus metus kursuoja keltas.